stanford-oval/wikipedia huggingface dataset:
אמריקן פאי: האיחוד

| --- | --- |

כרזת הסרט
 בימוי:  ג'ון הורביץ, היידן שלוסברג 
 הופק בידי:  כריס מור, אדם הרץ 
 תסריט:  היידן שלוסברג, ג'ון הורביץ 
 עריכה:  ג'ף בטנקורט 
 מוזיקה:  לייל וורקמן 
 צילום:  דארין אוקאדה 
 מדינה:  ארצות הברית 
 חברת הפקה:  Zide/Perry Productions
 חברה מפיצה:  Universal Pictures
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  5 באפריל 2012
 משך הקרנה:  113 דק' 
 שפת הסרט:  אנגלית 
 סוגה:  סרט קומדיה 
 מקום התרחשות:  מישיגן 
 תקציב:  50 מיליון דולר
 הכנסות:  229,358,835 דולר
 הכנסות באתר מוג'ו:   americanreunion
 סרט קודם:  אמריקן פאי: החתונה
 אתר רשמי
 דף הסרט ב־IMDb
 
אמריקן פאי: האיחוד (באנגלית: American Reunion; ידוע גם כ"אמריקן פאי 4") הוא הסרט הרביעי בסדרת סרטי "אמריקן פאי". הסרט נכתב ובוים על ידי ג'ון הורביץ והיידן שלוסברג.
הקרנת הבכורה של הסרט התקיימה ב-5 באפריל 2012.
תקציר העלילה

עלילת הסרט מאחדת שוב את החברים מהסרט הראשון, השני והשלישי. 13 שנים לאחר שסיימו את לימודיהם בתיכון החבורה חוזרת למערב מישיגן לפגישת מחזור בה הם נתקלים בדור תיכוניסטים חדש ומתהולל, ומגלים כי לכל אחד יש חיים משלו עם בעיות משלו - אוז מגיש תוכנית ספורט והפך מפורסם לאחר שהשתתף בתוכנית מציאות בסגנון של "רוקדים עם כוכבים", סטיפלר גר אצל אימו ועובד בתפקיד זוטר אצל בוס נוקשה, הת'ר התארסה למנתח נכלולי, קווין נשוי באושר וג'ים ומישל נשחקים בחיי הנישואין ומנסים להתמודד עם המחסור בסקס אחרי הילד הראשון.
צוות השחקנים

| 0 | 1 | 2 |
| --- | --- | --- |
|  צוות השחקנים הראשי ג'ייסון ביגס - ג'ים לוינשטיין  אליסון הניגן - מישל פלאהרטי-לוינשטיין  תומאס איאן ניקולס - קווין מיירס  כריס קליין - כריס "אוז" אוזטרייכר  שון ויליאם סקוט - סטיב סטיפלר "הסטיפמייסטר"  אדי קיי תומאס - פול פינץ'  טארה ריד - ויקטוריה "ויקי" ליית'ם  מינה סובארי - הת'ר |  דמויות משנה יוג'ין לוי - נח לוינשטיין, אביו של ג'ים  ג'ניפר קולידג' - ג'נין סטיפלר, אמו של סטיב  ג'ון צ'ו - ג'ון  דניה רמירז - סלינה  קתרינה בוודן - מיה, חברתו של אוז  ג'יי הרינגטון - רון  אלי קורבין - קארה  צ'אק היטינג'ר - AJ  זיין ווינד - מיץ'  שרלין אמוייה - אלי, אשתו של קווין  ויק סאהי - הבוס של סטיפלר  קים וול - סוזן (אמא של קארה)  ג'ורג' כריסטופר ביאנקי - אוון  פאם גרין - אלי  בנג'מין ארתור - צ'סטר |  הופעות קמאו שאנון אליזבת - נדיה  נטשה ליון - ג'סיקה  כריס אוון - צ'אק שרמן  רבקה דה מורניי - אמא של פינץ'  ניל פטריק האריס - מנחה של תוכנית מציאות  צ'אד אוצ'וסינקו - בתור עצמו  ג'סטין אייספלד - ג'סטין  ג'ן קובר - חברה של ג'סיקה  מולי צ'יק - אמו של ג'ים |
צוות השחקנים הראשי בתצלום ממרץ 2012. מימין לשמאל: יוג'ין לוי, טארה ריד, ג'ייסון ביגס, שון ויליאם סקוט, מינה סובארי וכריס קליין
אקסל דיסאסי

אקסל דיסאסי (בצרפתית: Axel Disasi; נולד ב-11 במרץ 1998 בגונס שבצרפת) הוא כדורגלן צרפתי המשחק בעמדת הבלם בקבוצת אסטון וילה מהפרמייר ליג.
קריירת מועדונים

דיסאסי החל את הקריירה המקצוענית שלו בפריז מליגת המשנה הצרפתית. הוא ערך שלוש הופעות במועדון, בהן הבקיע שער אחד.
בשנת 2016 חתם דיסאסי בסטאד ריימס מליגת המשנה הצרפתית. הוא ערך 45 הופעות ליגה במדי המועדון במסגרת ליגת המשנה הצרפתית וליגת העל הצרפתית, בהן הבקיע שני שערים.
ב-7 באוגוסט 2020 חתם דיסאסי על חוזה לחמש עונות במונקו מליגת העל הצרפתית. ב-23 באוגוסט ערך את הופעת הבכורה שלו במועדון, בתיקו 2-2 נגד סטאד ריימס במסגרת המחזור הראשון בליגה לעונת 2021/2022. במשחק זה הבקיע את שער הבכורה שלו במועדון. בשתי עונותיו הראשונות במועדון ערך 61 הופעות ליגה, בהן הבקיע ארבעה שערים.
ב-4 באוגוסט 2023 חתם דיסאסי על חוזה ל-6 שנים בצ'לסי מהפרמייר ליג. ב-13 באוגוסט כבש בהופעת הבכורה שלו בתיקו 1-1 נגד ליברפול.
בפברואר 2025 הושאל לאסטון וילה עד לסוף העונה. ב-15 בפברואר ערך את הופעת הבכורה שלו במועדון, בתיקו 1-1 נגד איפסוויץ' טאון במסגרת המחזור ה-25 בפרמייר ליג לעונת 2024/2025.
קריירה בינלאומית

נכלל בסגל נבחרת צרפת לטורניר מונדיאל 2022 לאחר פציעתו של פרסנל קימפמבה, על-אף שלא ערך הופעות במדי הנבחרת עד למועד הזימון.
ב-30 בנובמבר 2022 ערך את הופעת הבכורה שלו בנבחרת, בהפסד 1-0 לנבחרת תוניסיה במסגרת שלב הבתים של מונדיאל 2022.
הערות שוליים

↑  Former Arsenal target Disasi joins Monaco in €13m deal באתר Goal, ‏ 7 באוגוסט 2020 (באנגלית)
↑  Disasi remplace Kimpembe באתר הרשמי של התאחדות הכדורגל הצרפתית, 14 בנובמבר 2022 (בצרפתית)
| נבחרת צרפת – מונדיאל 2022 (מקום שני) |
| --- | --- | --- |
|  1 לוריס •  2 פבאר •  3 דיסאסי •  4 וראן •  5 קונדה •  6 גנדוזי •  7 גריזמן •  8 צ'ואמני •  9 ז'ירו •  10 אמבפה •   11 דמבלה •  12 קולו מואני • 13 פופאנה •  14 רביו • 15 ורטו • 16 מנדנדה • 17 סאליבה • 18 אופאמקאנו • 19 בנזמה • 20 קומאן • 21 ל. הרננדס • 22 ת. הרננדס • 23 אראולה • 24 קונטה • 25 קמבינגה • 26 תוראם • מאמן: דשאן |  1 לוריס •  2 פבאר •  3 דיסאסי •  4 וראן •  5 קונדה •  6 גנדוזי •  7 גריזמן •  8 צ'ואמני •  9 ז'ירו •  10 אמבפה •   11 דמבלה •  12 קולו מואני • 13 פופאנה •  14 רביו • 15 ורטו • 16 מנדנדה • 17 סאליבה • 18 אופאמקאנו • 19 בנזמה • 20 קומאן • 21 ל. הרננדס • 22 ת. הרננדס • 23 אראולה • 24 קונטה • 25 קמבינגה • 26 תוראם • מאמן: דשאן | צרפת |
בת אל מוסרי

| --- | --- |
אין תמונה חופשית
 לידה:  31 במרץ 1988 (בת 36) בת ים, ישראל 
 מדינה:  ישראל 
 תקופת הפעילות:  מ-2014
 מקום לימודים:  בית הספר סם שפיגל לקולנוע ולטלוויזיה
 יצירות בולטות:  בנות כמונו
 פרסים והוקרה:  פרס אופיר לשחקנית המשנה הטובה ביותר (2024) 
 פרופיל ב-IMDb
 
בת אל מוסרי (נולדה ב-31 במרץ 1988) היא תסריטאית, במאית ושחקנית ישראלית.
זוכת פרסי אופיר כשחקנית המשנה הטובה ביותר לשנת 2024 על תפקידה בסרט "בנות כמונו", זוכת פרס הסרט הקצר הטוב ביותר 2023 על הסרט "יום רגיל", ופרס הסרט הקצר הטוב ביותר על הסרט "ברכה". בשנת 2017 הייתה מועמדת לפרס האקדמיה הישראלית לקולנוע כשחקנית משנה על תפקידה בסרט "מוטלים בספק" ובשנת 2020 על תפקידה בסרט הקולנוע "בוטיק פריז". שיחקה בסדרות "רק להיום", "איש חשוב מאוד 2", "כבודו", "ויקי ואני" ועוד.
ביוגרפיה

מוסרי נולדה וגדלה גדלה בבת ים, השלישית מבין ארבע אחיות. הוריה לא עבדו ונסמכו על קצבה מביטוח לאומי. בגיל 9, לאחר שסבא שלה נפטר, היא עברה להתגורר בבית סבתה. במהלך תקופת מגוריה בבית סבתה, כשהייתה בת 11 נודע לה שהוריה מתגרשים. היא החלה לעבוד בגיל צעיר ונשרה מבית הספר. בנעוריה השתתפה בסדנאות בתחומי המשחק והכתיבה של משרד הרווחה. כשהייתה בת 15, כשהשתלבה בענף בימתי של יחידת הרווחה בשם "רונן", כתבה מחזה קצר על ילדה שבורחת למקלט, שם ממתינה לה בובה קטנה שעוזרת לה להתמודד עם פגיעה מינית. ההצגה, שאותה כתבה ובה שיחקה, עלתה באודיטוריום של בת ים וזכתה לשבחי הקהל. בוגרת לימודי תסריטאות בבית הספר סם שפיגל לקולנוע ולטלוויזיה, אותם סיימה בהצטיינות. במקביל לקריירה בתחומי אמנויות הבמה היא ממשיכה לעבוד במקצועה כקוסמטיקאית.
ביוגרפיה > קריירה

בשנת 2014 לאחר סיום לימודיה בסם שפיגל, כתבה את התסריט לסרט הקצר "יום רגיל", זוכה פרס אופיר לסרט הקצר הטוב ביותר. לאחר מכן כתבה את התסריט לסרט הקצר "ברכה", זוכה פרס אופיר לסרט הקצר הטוב ביותר. סרטה הראשון באורך מלא, "בנות כמונו" יצא לאקרנים בשנת 2023 וזכה בשלושה פרסי אופיר. משמשת כלקטורית בקרנות הקולנוע בארץ, מלמדת תסריטאות ומשחק מול מצלמה ועורכת תסריטים. מרצה ומנחת סדנאות לסטודנטים, נוער במצבי סיכון ומטפלים.
חיים אישיים

מתגוררת בתל אביב.
פילמוגרפיה > תסריטאית ובמאית

| שנה | שם היצירה | סוגה | הערות |
| --- | --- | --- | --- |
| 2024 | בנות כמונו | סרט עלילתי | מועמדת לזוכת פרס אופיר לתסריט הטוב ביותר |
| 2020 | ברכה | סרט עלילתי |  |
|  | יום רגיל | סרט עלילתי | במרכז העלילה חיים של ילדה להורה פגוע נפש |
פילמוגרפיה > שחקנית

| שנה | שם היצירה | סוגה | בימוי | הערות |
| --- | --- | --- | --- | --- |
| 2024 | בנות כמונו | סרט עלילתי |  | בתפקיד: אמא של שחר, זוכת פרס אופיר לשחקנית המשנה |
| 2022 | העיר הטובה | סדרת דרמה |  |  |
| 2022 | בוטיק פריז |  |  | בתפקיד: יפה |
| 2020 | ברכה |  |  | בתפקיד: ברכה. במסגרת הפרויקט "במרחק מאה מטר" |
| 2020 | מנאייכ | סדרת מתח-פשע |  | בתפקיד: אדל, עובדת סוציאלית |
| 2017 | מוטלים בספק | סרט דרמה |  | בתפקיד: רינה |
|  | רק להיום |  | ניר ברגמן |  |
|  | איש חשוב מאוד | סדרת דרמה | שירלי מושיוף |  |
|  | כבודו | סדרת דרמת מתח |  |  |
| 2015 | הקפות | סרט עלילתי |  |  |
פילמוגרפיה > פרסים ומועמדויות

הסרט הקצר שלה, לו כתבה את התסריט וגם שיחקה בו, "יום רגיל" זכה בפרס אופיר לשנת 2019
הסרט "ברכה", במסגרת הסדרה "במרחק 100 מטר" של הוט, לו כתבה את התסריט וגם שיחקה בו, זכה בפרס אופיר לסרט הקצר הטוב ביותר לשנת 2020
הייתה מועמדת לפרס האקדמיה הישראלית לקולנוע כשחקנית משנה על תפקידה בסרט "מוטלים בספק" (2017) של אלירן אליה
הייתה מועמדת לפרס האקדמיה הישראלית לקולנוע כשחקנית משנה על תפקידה בסרט "בוטיק פריז" (2020) של מרקו כרמל
הערות שוליים

↑  זוכה/ת פרס אמנות חיונית: בת אל מוסרי, באתר אמנות חיונית (באנגלית)
1 2   איתי שטרן, "רואים בחורה שחורה עם לק ולא מבינים שיש שם אינטליגנציה", באתר הארץ, 1 בספטמבר 2019
↑  איתמר רונאל, ‏כולם דואגים שיעלה לי בגלל ההצלחה. נסעתי להשקה באוטובוס, איך יכול לעלות לי?, באתר ‏מאקו‏, 29 באוקטובר 2020
↑  האקדמיה הישראלית לקולנוע וטלוויזיה (2019-09-23), יום רגיל הסרט העלילתי הקצר הטוב ביותר // לי גילת, נבדק ב-2025-02-14
↑  lgbtq admin, חממה לכתיבת סרט קצר גאה עם בת-אל מוסרי, באתר המרכז הגאה, ‏2024-08-20
↑  bennyk, בת אל מוסרי, באתר קנלר ייצוג אמנים, ‏2017-02-19
↑  מריאנה בננסון, בת אל מוסרי זכתה בפרס אופיר על סרט שכתבה כסטודנטית - טיים אאוט, באתר בת אל מוסרי זכתה בפרס אופיר על סרט שכתבה כסטודנטית - טיים אאוט, ‏2019-11-04
↑  בת אל מוסרי - סקירה, סרטים וסדרות, באתר אידיבי
| פרס אופיר לתסריט המקורי הטוב ביותר |
| --- | --- | --- |
| 1990–1999 | שבי גביזון, יונתן ארוך ויוחנן רביב (1990) • חיים מרין (1991) • אסי דיין (1992) • אנריקה רוטנברג ואסטבן גוטפריד (1993) • אסי דיין (1994) • שבי גביזון (1995) • יגאל בורשטיין (1996) • אסי דיין (1997) • איל חלפון (1998) • אריק קפלון (1999) |  |
| 2000–2009 | יוסף סידר (2000) • דובר קוסאשווילי (2001) • ניר ברגמן (2002) • שבי גביזון (2003) • יוסף סידר (2004) • איל חלפון (2005) • שמי זרחין (2006) • ערן קולירין (2007) • ארי פולמן (2008) • ירון שני וסכנדר קובטי (2009) |  |
| 2010–2019 | נח סטולמן (2010) • יוסף סידר (2011) • רמה בורשטין (2012) • יובל אדלר, עלי ואקד (2013) • טליה לביא (2014) • אלעד קידן (2015) • רמה בורשטין (2016) • שבי גביזון (2017) • אופיר ראול גרייצר (2018) • סאמח זועבי (2019) |  |
| 2020 ואילך | דנה אידיסיס (2020) • ערן קולירין (2021) • מיכל ויניק (2022) • אלינור סלע וריימונד אמסלם (2023) • מאיה קניג (2024) |  |
לואיס פונסי

| --- | --- |

 לידה:  15 באפריל 1978 (בן 46) סן חואן, פוארטו ריקו 
 שם לידה:  לואיס אלפונסו רודריגז לופס-ספרו
 מוקד פעילות:  פוארטו ריקו, ארצות הברית 
 תקופת הפעילות:  מ-15 באפריל 1978 
 מקום לימודים:  אוניברסיטת המדינה של פלורידה, בית הספר התיכון ד"ר פיליפס 
 עיסוק:  זמר, פזמונאי, שחקן
 סוגה:  מוזיקת פופ, בלדה, פופ לטיני, רגאטון 
 סוג קול:  טנור 
 שפה מועדפת:  אנגלית, ספרדית 
 כלי נגינה:  גיטרה, פסנתר 
 חברת תקליטים:  Universal Music Latin Entertainment 
 בן או בת זוג:  אדמרי לופס טורס (3 ביוני 2006–8 בנובמבר 2010) 
 מספר צאצאים:  2 
 פרסים והוקרה:  פרס גראמי הלטיני לשיר השנה (2009)  Billboard Latin Music Award for Latin Pop Song of the Year (2018)  Billboard Latin Music Award for Hot Latin Song of the Year (2018)  Billboard Latin Music Award for Latin Pop Song of the Year (2010)  Lo Nuestro Award for Collaboration of the Year (2010)  Billboard Spirit of Hope Award (2017)  Billboard Music Award for Top Latin Song (2018)  Latin Grammy Award for Best Urban Fusion/Performance (2017)  פרס המוזיקה של בילבורד לשיר ההוט 100 המוביל (2018)  פרס גראמי הלטיני לשיר השנה (2017)  פרס גראמי הלטיני להקלטת השנה (2017)  פרס הגראמי הלטיני לאלבום השנה (2024) 
 www.luisfonsi.com
 פרופיל ב-IMDb
 
לואיס אלפונסו רודריגז לופס-ספרו (בספרדית: Luis Alfonso Rodríguez López-Cepero; נולד ב-15 באפריל 1978), הידוע בשם הבמה שלו לואיס פונסי (Luis Fonsi), הוא זמר, פזמונאי ושחקן פורטוריקני. ידוע בעיקר בזכות הלהיט "Despacito".
ביוגרפיה

פונסי נולד ב-15 באפריל 1978 בסן חואן שבפוארטו ריקו, בנם הבכור של אלפונסו רודריגז ושל דליה "טאטא" לופס-ספרו. יש לו שלושה אחים צעירים: ג'ין רודריגס, אשר גם הוא זמר, טטיאנה רודריגס ורמון דו סאלוטי.
במהלך נעוריו הראה פונסי סימנים לכך שמוזיקה תובילו בחייו – כילד, הוא חיקה את כוכבי ההרכב הפופולרי מנודו, והיה חבר במקהלת הילדים של סן חואן.
משפחתו של פונסי עברה בצעירותו לאורלנדו שבפלורידה. אחרי שחי בארצות הברית במשך חודש, פונסי דיבר אנגלית במבטא אמריקאי. הוא למד בתיכון ד"ר פיליפס, והיה חבר בהרכב "Big Guys" שהופיע בבית הספר, במסיבות ובפסטיבלים מקומיים. אחד מחברי ההרכב, ג'ואי פאטון, הצטרף בהמשך דרכו לאן סינק.
ב-1995 נרשם פונסי לאוניברסיטת המדינה של פלורידה על מנת ללמוד מוזיקה. הוא למד בבית הספר למוזיקה של אוניברסיטת פלורידה והתמחה בביצועים קוליים. כן הצטרף פונסי למקהלת האוניברסיטה, ששרה עם התזמורת הסימפונית של ברמינגהאם. עובדת היותו חבר במקהלה איפשרה לו לנוע ולבצע ברחבי העולם, ולהקליט הקלטות דמו במיאמי. זמן קצר לאחר מכן, הוצע לו חוזה הקלטות על ידי Universal Music Latin.
קריירה

בשנת 1998 הקליט פונסי את אלבום הבכורה שלו, Comenzaré ("אני אתחיל"). האלבום הגיע בשיאו למקום ה-11 במצעד האלבומים הלטיניים של בילבורד, והכיל את הסינגלים "Si Tú Quisieras," "Perdóname," "Dime Como," ו-"Me Iré". Comenzaré הפך ללהיט בפוארטו ריקו ובמדינות אמריקה הלטינית, ופונסי כבש את שוקי קולומביה, הרפובליקה הדומיניקנית, אל סלוודור, מקסיקו וונצואלה. אלבומו הבא, משנת 2000, Eterno, הצליח אף יותר מהאלבום שקדם לו. בערך באותו זמן גם הקליט פונסי דואט עם כריסטינה אגילרה עבור אלבומה דובר הספרדית משנת 2000, Mi Reflejo. בשנת 2001, השתתף בשיר "El Ultimo Adios (The Last Goodbye)".
בשנת 2002 שימש פונסי מופע הפתיחה של סיבוב ההופעות Dream Within a Dream Tour של בריטני ספירס בארצות הברית ובמקסיקו.
תקליטו החמישי של לואיס פונסי, Abrazar la vida, נמכר היטב ופתח בפניו שווקים חדשים באירופה. הסינגל "Abrazar La Vida" הגיע למקום הראשון במצעד הסינגלים הלטיניים של "בילבורד". במהלך זמן ההקלטה של אלבומו הבא, הקליט פונסי את "Amazing", דואט עם חברת הספייס גירלז אמה בנטון, עבור אלבומה מ-2004 Free Me. תקליטו השישי של פונסי, Paso a Paso, הגיע בבכורתו למקום הראשון במצעדי הפזמונים ופרסם את פונסי בשווקים גדולים יותר ובשווקים הבינלאומיים. "Nada Es Para Siempre" גם הוא הגיע למקום הראשון במצעדי המוזיקה, והיה מועמד לפרס גראמי הלטיני. ב-2006, הוא תרם ל-"El Piruli", אלבום מחווה לזמר ויקטור יטורבה, ושר בולרו קלאסי, "Historia de un Amor".
תקליטו השביעי, Palabras del Silencio, שהה במשך שבועות רבים במקום הראשון במצעדי המוזיקה. לואיס פונסי נכנס לראשונה לבילבורד הוט 100 בספטמבר 2008 עם השיר "No Me Doy por Vencido", שדורג במקום ה-98, ובשיאו אף במקום ה-92. השיר הגיע למקום הראשון במצעד הרצועות הלטיניות של "בילבורד", והוא אחד הלהיטים הגדולים ביותר של פונסי עד אותו זמן. "No Me Doy por Vencido" היה ל"שיר הפופ הלטיני של העשור" של "בילבורד", ובילה 21 שבועות במקום הראשון במצעד הלטיני.
בנובמבר 2009 הוענק ללואיס פונסי פרס גראמי הלטיני עבור "שיר השנה" עבור יצירתו, "Aquí Estoy Yo".
ב-11 בדצמבר 2009 שר והופיע פונסי בקונצרט פרס נובל לשלום באוסלו, בטקס קבלת הפרס על ידי נשיא ארצות הברית ברק אובמה.
ב-2011 הוציא פונסי לאור את אלבומו Tierra Firme, ויצא לסיבוב הופעות כדי לקדם אותו בכל רחבי אמריקה הלטינית.
באתרו של המגזין "בילבורד" נכתב כי פונסי הוא "מנהיגו של הדור החדש של המוזיקה הלטינית".
ב-2014 הוציא פונסי את אלבומו החדש 8, ששמו הוא התייחסות לכך שמדובר באלבום השמיני בקריירה שלו. לאחר מכן הוא עשה סיבוב הופעות בשם "Somos Uno" בשנים 2014–2015.
בינואר 2017 יצא לאור השיר "Despacito" שבו אירח את דדי יאנקי. הקליפ הגיע לשלושה מיליארד צפיות ב-YouTube תוך שישה חודשים, ובכך היה לשיר הנצפה ביותר ביוטיוב (נכון לפברואר 2019 השיר עומד על מעל 6 מיליארד צפיות). השיר הגיע למקום הראשון בכמעט כל מצעד לטיני של המגזין האמריקאי "בילבורד". באפריל 2017, נעשה לשיר רמיקס בשפה האנגלית בכיכובו של הזמר הקנדי ג'סטין ביבר. הרמיקס בהשתתפותו של ביבר הגיע למקום הראשון במצעד בילבורד הוט 100 האמריקאי במשך סוף השבוע של 27 במאי 2017, והיה השיר הראשון של פונסי ושל דדי יאנקי שהגיע למקום הראשון במצעד ה"בילבורד", ולסינגל החמישי של ביבר שהגיע לציון זה. ביבר קידם את הרמיקס באחת ההופעות שלו בפוארטו ריקו, והזמין את פונסי אל הבמה לבצע עמו את השיר.
קריירת משחק

בשנת 2004 הופיע פונסי בטלנובלה מקסיקנית בשם Corazones al límite שבו הוא שיחק את רוי. כן הופיע לואיס פונסי ב-2001 בסדרת הטלוויזיה של ניקלודיאון Taina. פונסי הצטרף לצוות השחקנים של "Forever Tango" מברודוויי באוגוסט 2013.
חיים אישיים

ב-2003 היה בקשר רומנטי עם השחקנית אדמרי לופס, שבתפקידיה השונים מצאה עצמה פעמים רבות לצד פונסי.
ב-2005 היה באמצע סיבוב הופעות בינלאומי סיור שאותו ביטל במפתיע כאשר לופס אובחנה כחולה במחלת הסרטן. פונסי הבטיח להישאר לצידה, ונסע איתה לטיפולים שונים במחלה במקסיקו, במיאמי ובפוארטו ריקו.
ב-3 ביוני 2006 התחתנו לופס ופונסי בטקס דתי, בגואינאבו שבפוארטו ריקו. ב-8 בנובמבר 2010, התגרשו בני הזוג.
בתם של פונסי ושל הדוגמנית הספרדית אגואדה לופס נולדה בדצמבר 2011 במיאמי. הם התחתנו ב-10 בספטמבר 2014, אחרי שלוש שנות קשר.
דיסקוגרפיה > אלבומי אולפן

Comenzaré (1998)
Eterno (2000)
Amor Secreto (2002)
Abrazar la vida (2003)
Paso a Paso (2005)
Palabras del Silencio (2008)
Tierra Firme (2011)
8 (2014)
דיסקוגרפיה > אוספים

Remixes (2001)
Fight the Feeling (2002)
Éxitos 98:06 (2006)
Romances (2013)
דיסקוגרפיה > די. וי. די

Luis Fonsi Live (2004)
Éxitos 98:06 Los Videos (2006)
סיבובי הופעות

Comenzaré Tour (1998–1999)
Eterno Tour (2000–2001)
Amor Secreto Tour (2002)
Abrazar la vida Tour (2003–2004)
Paso a Paso Tour (2005–2006)
Palabras del Silencio Tour (2009–2010)
Tierra Firme Tour (2011–2013)
Somos Uno Tour (2014–2015)
Love + Dance World Tour (2017)
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | אלבום הפופ הלטיני הטוב ביותר | El Viaje | מועמדות |  |
| פרס גראמי הלטיני | 2024 | אלבום הפופ הווקאלי הטוב ביותר | El Viaje | זכייה |  |
| פרס המוזיקה במדיה של הוליווד | 2024 | שיר מקורי – סרט עצמאי | "City of Dreams" ("האיש מהחלומות") | מועמדות |  |
פילמוגרפיה > טלוויזיה

Amantes de Luna Llena ‏(2000); הופעות אורח
Taina‏ (2001); הופעת אורח
Corazones al límite‏ (2004); בתפקיד רוי
Llena de amor‏ (2010); הופעת אורח
הערות שוליים

1 2  "Luis Fonsi Biography, Discography, Chart History."
↑  "Biografia de Luis Fonsi". www.biografiasyvidas.com (בספרדית).
↑  Evan Bailyn (1978-04-15). "Artists - Fonsi, Luis". Music of Puerto Rico. נבדק ב-2015-11-13.
↑  Birchmeier, Jason. "Luis Fonsi - Biography". Allmusic. Rovi Corporation. נבדק ב-13 באוגוסט 2012. {{cite web}}:  (עזרה)
↑  Si No Te Hubiera Conocido - Christina Aguilera,Luis Fonsi | Song Info | AllMusic, AllMusic
↑  eluniverso.com., Luis Fonsi abre desde hoy los conciertos de Britney Spears - JUL. 09, 2002 - Música - Historicos - EL UNIVERSO, www.eluniverso.com
↑  "Latin Music: Top Latin Songs". Billboard. נבדק ב-2017-07-12.
↑  Amazing - Emma Bunton,Emma,Luis Fonsi | Song Info | AllMusic, AllMusic
↑   (גרסת ארכיון באתר ארכיון האינטרנט, אורכב ב-11 באוקטובר 2012)
↑  "Luis Fonsi en Costa Rica". adondeirhoy.com. נבדק ב-21 באוקטובר 2011. {{cite web}}:  (עזרה)
↑  Fonsi & Wisin Join Forces for Billboard Latin Music Awards (Video), Billboard, 4/25/2014
↑   (גרסת ארכיון באתר ארכיון האינטרנט, 15 בפברואר 2009)
↑  "Adamari Lopez, Luis Fonsi's Puerto Rico Wedding". Lovetripper.com. 2006-06-03. אורכב מ-המקור ב-2018-01-28. נבדק ב-2015-11-13.
↑   (גרסת ארכיון באתר ארכיון האינטרנט, 30 באוקטובר 2013)
↑  2025 GRAMMYs: See The Full Winners & Nominees List | GRAMMY.com, grammy.com
↑  2024 Latin GRAMMYs: See The Full Winners & Nominations List | GRAMMY.com, grammy.com
↑  Paul Grein, ‘Emilia Pérez’ and Hans Zimmer Are Top Winners at 2024 Hollywood Music in Media Awards, Billboard, ‏2024-11-21 (באנגלית אמריקאית)
| --- | --- |
בקרת זהויות :  BNE: XX1433650  GND: 1130683834  ISNI: 0000 0000 5933 7450  LCCN: n2002076668  MusicBrainz: d68fda90-ab8d-4799-be56-317ba4ae700f  NKC: pag20201084477  VIAF: 4294788   WorldCat (עם VIAF): 4294788
642

שנת 642 היא השנה ה-42 במאה ה-7. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

קרב נאהוונד – ניצחון מוחלט של כוחות האסלאם על הפרסים. האימפריה הפרסית לא הצליחה להשתקם לאחר הפסד זה.
ספטמבר – השלטון הביזנטי במצרים נכנע בפני המוסלמים.
נפטרו

ח'אלד בן אל-וליד, מצביא מוסלמי ערבי ואחד מבני לווייתו של הנביא מוחמד (נולד ב-584)
12 באוקטובר – יוחנן הרביעי, אפיפיור
ראו גם

ילידי 642‎
נפטרים ב-642‎
אנזו לה פה

אנזו ז'רמי לה פה (בצרפתית: Enzo Jérémy Le Fée; נולד ב-3 בפברואר 2000) הוא כדורגלן צרפתי המשחק בעמדת הקשר בסנדרלנד.
קריירת מועדונים

לה פה החל את קריירת הכדורגל שלו באקדמיית הנוער של קריאדו, לפני שעבר לאקדמיית הנוער של לוריאן בגיל שמונה. ב-13 בנובמבר 2018, הוא חתם על חוזה בקבוצה הבוגרת של המועדון. את משחק הבכורה שלו במדי לוריאן במסגרת ליגת המשנה הצרפתית רשם בתיקו המאופס מול סושו ב-10 במאי 2019.
לאחר ארבע עונות בשורות לוריאן, שבהם גם הספיק לזכות באליפות ליגת המשנה בעונת 2019/20, הוא עבר ב-7 ביולי 2023 לסטאד רן. משחקו הראשון במדי רן בליגת העל הצרפתית התקיים ב-13 באוגוסט, משחק שהסתיים בניצחון ביתי 1–5 על מץ.
לאחר עונה בודדת בשורותיה של רן, ב-10 ביולי 2024, הוא ביצע את מעברו לסרייה א' לקבוצה מבירת איטליה, רומא וחתם על חוזה לחמש שנים.
ב-10 בינואר 2025 הושאל לסנדרלנד מהצ'מפיונשיפ עד לסוף העונה.
נבחרות לאומיות

לה פה שותף במשחקי הנבחרות הצעירות של צרפת ובשנת 2021 היה חלק מהסגל של נבחרת צרפת האולימפית לאולימפיאדת טוקיו.
תארים

אליפות ליגת המשנה הצרפתית (1): 2019/20
הערות שוליים

↑  אנזו לה פה: כישרון טהור מלוריאן (בצרפתית)
↑  חוזה בוגרים ראשון של אנזו לה פה (בצרפתית)
↑  אנזו לה פה: הקשר הקוסם של רן שמסוגל לעשות הכל
↑  אנזו לה פה מצטרף לרומא!
| נבחרת צרפת – אולימפיאדת טוקיו 2020 |
| --- | --- | --- |
|  1 ברנדורי •  2 קלולו •  3 באר •  4 פמבלה •  5 גלין •  6 טוסאר •  7 נורדין •  8 לה פה •  9 אמבוקו •  10 ז'יניאק •   11 סבאנייה •  12 בקה בקה • 13 מישלין •  14 תובאן • 15 סאנאן • 16 באייץ' • 17 קאסי • 18 קולו • 19 דוקורה • 20 ליהדג'י • 22 ברטו • מאמן: ריפולי |  1 ברנדורי •  2 קלולו •  3 באר •  4 פמבלה •  5 גלין •  6 טוסאר •  7 נורדין •  8 לה פה •  9 אמבוקו •  10 ז'יניאק •   11 סבאנייה •  12 בקה בקה • 13 מישלין •  14 תובאן • 15 סאנאן • 16 באייץ' • 17 קאסי • 18 קולו • 19 דוקורה • 20 ליהדג'י • 22 ברטו • מאמן: ריפולי | צרפת |
נחשים ארסיים

ניבי הארס של עכסן גב-יהלום מזרחי.
חליבת ארס של ממבה ירוקה מערבית
נחשים ארסיים הם מיני זוחלים מתת־סדרת הנחשים המסוגלים לייצר ארס, שבו הם משתמשים להריגת טרף, להגנה ולסיוע בעיכול טרפם. רק כ-21% מכלל הנחשים בעולם הם ארסיים בעלי שיני ארס קדמיות.
מנגנון הארס

הארס מועבר לרוב על ידי הזרקה באמצעות ניבים חלולים או מחורצים (ישנם כמה נחשים ארסיים שאינם בעלי ניבים מפותחים). נחשים ארסיים נפוצים מונים מינים ממשפחות הפתניים (הקטלניים ביותר), הצפעיים, הצפעוניים וכמה מהזעמניים. רעילות הארס מסומנת לרוב כך: LD50, ראשי התיבות "Lethal Dose,50%", ("מינון קטלני,50%"). ארס הנחש עשוי להיות בעל תכונות נוירוטוקסיות (פגיעה במערכת העצבים) והמוטוקסיות (פגיעה במערכת הדם).
רמת סיכון

רמת הסיכון הפוטנציאלי לבני האדם תלויה במספר גורמים:
רמת התוקפנות של הנחש, אשר משפיעה על הסבירות שהנחש אכן יכיש אדם
כמות ארס המוזרקת בעת ההכשה,
יעילות מעבר הארס בגוף האדם ומיקום הנשיכה בגוף.
רמת הרעילות של הארס
נחשים תת-ארסיים

ישנם נחשים תת-ארסיים, שהם בעלי זוג שיניים מוגדלות ומעוקלות אחורנית הנמצאות בחלק הפנימי של הלסת העליונה. השיניים מחורצות בתעלה דרכה זורם הארס אל פצע הנשיכה. לצורך העברת ארס לטרף, על הנחש להכניס חלק מגוף הטרף אל עומק פיו ואז לחדור לתוכו, ומכאן הקושי שלהם להכיש טרף גדול, אף שהנחש מסוגל להעביר את איבר הטרף (או אצבעו של אדם) למיקום הנדרש במהירות יחסית. ארסם של רוב הנחשים המכונים חצי-ארסיים או תת-ארסיים חלש מכדי לסכן אדם (למעט אנשים שאלרגיים לארס), אך ישנם מקרים יוצאי דופן - כגון נחש העפאים ונחש זרדים - שנחשבים קטלניים. רוב הנחשים התת-ארסיים מצויים במשפחת הזעמניים, המונה מינים רבים שאינם ארסיים כלל, כמו זעמן שחור.
הנחשים הארסיים ביותר בעולם

| נחש | תפוצה | מדד LD50 מ"ג לק"ג מסת גוף |
| --- | --- | --- |
| טאיפן פנים־יבשתי | אוסטרליה | 0.025 מ״ג |
| פתן ים דובויז | גינאה החדשה, אוסטרליה וכמה מאיי האוקיינוס השקט וההודי | 0.044 מ״ג |
| פתן חום מזרחי | אוסטרליה ודרום גינאה החדשה ואינדונזיה | 0.053 מ״ג |
| נחש ים צהוב־בטן | חופי ימים טרופיים | 0.067 מ״ג |
| פתן ים פרוני | מזרח האוקיינוס השקט | 0.079 מ״ג |
| טאיפן חופים | גינאה החדשה וצפון־מזרח אוסטרליה | 0.105 מ״ג |
| קרייט רב-רצועות | סין ודרום-מזרח אסיה | 0.108 מ״ג |
| רחב זנב שחור-רצועות | דרום-מזרח אסיה ואינדונזיה | 0.111 מ״ג |
| נחש טיגריסי | אוסטרליה | 0.131–0.194 מ״ג |
| פתן ים סכיסטוסה | חופי האזור האינדו־פסיפי | 0.1125 מ״ג |
בהודו ישנם מינים ארסיים רבים. הקטלניים מביניהם המכונים "4 הגדולים" (אנ') הם: קוברה הודית, קרייט מצוי, צפע הודי (או צפע ראסל) ואפעה קריני.
נחשים ארסיים בישראל

בישראל, מתוך 41 מיני נחשים, ישנם 9 מינים ארסיים, ו9 מינים תת-ארסיים אשר לרוב לאנשים אינם מסוכנים:
נחשים ארסיים בישראל > נחשים ארסיים

| 0 | 1 | 2 | 3 | 4 | 5 |
| --- | --- | --- | --- | --- | --- |
| צפע מצוי |  | עכן חרטומים |  | אפעה מגוון |  |
| צפע חרמון |  | עכן גדול |  | שפיפון הנגב |  |
| שרף עין גדי |  | עכן קטן |  | פתן שחור מצוי |  |